Онгерманланд

**Онгерманланд** (швед. **') или **Ангерманија*' е историска [[Покраини во Шведска|покраина]] (*landskap*) на северот на [[Шведска]]. Се граничи со покраините [[Меделпад]], [[Јемтланд]], [[Лапонија (Шведска)|Лапонија]], [[Вестерботен]] и [[Ботниски Залив|Ботнискиот Залив]]. Името *Ångermanland* доаѓа од [[старонордиски јазик|старонордискиот]] збор „ангер“, што значи длабок фјорд, и се однесува на длабокото устие на реката [[Онгерман]].

== Управа ==
Традиционалните [[покраини во Шведска]] немаат административна и политичка функција, туку постојат само како културно-историски целини. Покраината е поделена ја делат [[окрузи во Шведска|окрузите]] [[Вестернорланд (округ)|Вестернорланд]] (главнината) и [[Вестерботен (округ)|Вестерботен]] и [[Јемтланд (округ)|Јемтланд]] (помали делови).

== Географија==
Онгерманланд е шеста покраина по големина во земјата, со површина од 19.500 км<sup>2</sup> (колку [[Велс]]). Околу 1.000 км<sup>2</sup> се [[водни површини]].

Западниот дел на Онгерманланд го карактеризира течението на реката [[Онгерман]]. Земјиштето во покраината е пресиромашно за земјоделски активности, но во поречјата на Онгерман и другите реки се протегаат полиња и насади.

Крајбрежјето има облик на [[архипелаг]] со појас од заливи, каде се наоѓа устието на реката Онгерман. Овој крај се смета за мошне живописен, особено во густо пошуменото подрачје Одален околу реката. Теренот е разновиден, со долини, карпи и мочуришта.

Најголемо населено место е крајбрежниот град [[Ерншелдсвик]] со 25.000 жители. Втор по големина е [[Хернесанд]] со 18.000.

Највисока планина во покраината е Бункфјелет (740 м), а најголемо езеро е Тошен (49 км<sup>2</sup>)

Во покраината се наоѓа националниот парк [[Скулескоген (национален парк)|Скулескоген]].

Крајбрежјето на [[Ботниски Залив|Ботнискиот Залив]], наречено [[Хега Кустен]] („Висок Брег“), е прогласено за [[светско наследство]] на [[УНЕСКО]]. Тлото се искачува по еден сантиметар годишно, како последица од последното [[Ледено доба]] кое траело до VII милениум п.н.е.

== Население ==
Онгерманланд има 132.689 жители . Населението е распределено во три округа:



== Историја ==
Онгерманланд за првпат се среќава во [[1170]] во *Historia Norwegiæ* како „Ангариуам“ (*Angariuam*). Се смета дека областа е [[Христијанизација|христијанизирана]] во [[XII век]], врз основа на пронајдените [[рунски камен|рунски камења]] од XI век. Во 1398 браќата-[[Пиратство|пирати]] Витали извршиле опсада на тврдината Стиресхолм и го зазеле целиот брег на Нурланд. Во 1434 твдината е урната од мештаните во текот на Енгелбректското востание. Во 1490 подрачјата на  Онгерманланд, Алир, Сундед, Норданстиг и [[Меделпад]] ја сочинувале покраината Стурхелсингланд. [[Хернесанд]] станал град во 1585. Во 1721 [[Руска Империја|руската]] морнарица го запалила до темел, по што тој е обновен.

Во немирите во [[1931]] се застрелани четири демонстранти и еден минувач, што го предизвикало т.н. Одалски бунт. Како последица од бунтот е формирана државна полиција, одземајќи ѝ ги полициските должности на војската. Долен Норланд го добил првиот универзитет во 2005 со прогласувањето на Високата школа на Средна Шведска за универзитет (*Mittuniversitet*). Универзитетот има ограноци во четири града: Хернесанд Сундсвал, Ерншелдсвик и Естерсунд.

== Градови ==
*[[Хернесанд]]
*[[Крамфорс]]
*[[Сулефтео]]
*[[Ерншелдсвик]]

== Наводи ==

* „[http://runeberg.org/nfcm/0555.html Онгерманланд]“ - [[Нордиска семејна книга]] 
* [http://www.tacitus.nu/svenskhistoria/land/halsingland.htm Хелсингланд, Меделпад и Онгерманланд] - *Tacitus'' 

## Надворешни врски
* Средна Шведска  - туристички портал на Онгерманланд и Меделпад

Категорија:Покраини во Шведска